גם לשאלה הזו אין תשובה חד משמעית. יש כאלה שיגידו שמכונת כביסה משולבת עם מייבש זה הדבר הטוב ביותר שהם קנו, ויש מי שיתנגד לזה בתוקף. לצד היתרונות הברורים של חיסכון במקום של מכונת כביסה משולבת יש לה גם חסרונות. בזמן שמכונת הכביסה תעבוד כרגיל, מייבש הכביסה לא תמיד עובד טוב. הייבוש במכונת כביסה משולבת לוקח זמן רב יותר ממייבש רגיל, ולמרות שגודל התוף יכול להיות גדול, בזמן השימוש במייבש צריך לפצל את כמות הכביסה כי המייבש יכול לייבש רק חצי מהכמות בצורה יעילה. בזמן שמכונה משולבת יכולה להוזיל עלויות בזמן הרכישה היא עלולה לייקר את חשבון החשמל. לכן, חשבו על כל היתרונות והחסרונות במכונה משולבת וחשבו האם היא נכונה עבורכם. אם אתם לא מתכוונים להשתמש במייבש באופן קבוע אלא לייבוש לעיתים רחוקות ייתכן שדווקא מכונה משולבת יכולה להיות טובה עבורכם.